钦定古今图书集成/明伦汇编/氏族典/第384卷 > 李景遗
## 钦定古今图书集成/明伦汇编/氏族典/第384卷 > 李景遗

按《北齐书李元忠传》，“元忠族叔景遗，好结聚亡命，共
为劫盗，乡里每患之。永安末，其兄南钜鹿太守无为
以赃罪禁于州狱。景遗率左右十馀骑，诈称台使，径
入州城，劫无为而出之，由是以侠闻。及高祖举义于
信都，景遗赴军门，高祖接之甚厚，命与元忠举兵于
西山，擒刺史尔朱羽生，以功除龙骧将军、昌平县公。”
尔朱兆来伐，又力战有功，除使持节、大都督、左将军。
太昌初，进爵郡公。天平初，出为颍州刺史。未几，为前
颍川太守元洪威所袭杀。子《伽林》袭。